Titania (alvedronning)

Titania er en skikkelse i skuespillet En midtsommernattsdrøm av William Shakespeare. Hun er alvedronningen som er gift med alvekongen Oberon. I tradisjonell folklore hadde alvedronningen intet navn; Shakespeare hentet navnet fra verket Metamorfoser (8. e.Kr.) av den romerske dikteren Ovid. 

Shakespeares Titania er en svært stolt skikkelse. Hun og Oberon engasjerer seg i en ekteskapskrangel over hvem av dem som skal beholde en indisk gutt som er en bytting. Denne krangelen er drivkraften som skaper forvekslinger og forvirring for de andre skikkelsene i stykket.

Referanser

En midtsommernattsdrøm
Mytologiske dronninger
Skikkelser fra folketroen